**Ուունարտոք-Քեքերտոք** (գրենլանդ․՝ Uunartoq Qeqertoq նաև անգլ.՝ Warming Island՝ **Տաքացման կղզի**), անմարդաբնակ կղզի Գրենլանդիայի արևելքում, Սերմերսոոք կոմունայում։ Մինչ 2005 թվականը համարվել է թերակղզի, քանի դեռ սառցե ծածկույթը հալվելով չի բացահայտել նեղուցը։

Պատմություն
-----------

2005 թվականին ամերիկացի հետազոտող Դենիս Շմիթը հայտնաբերել է, որ Լիվերպուլի երկրի հետ կապող սառցե «թերակղզին» 2002 թվականին դարձել է կղզի։ Մինչ այդ հաստ շերտ ունեղող սառույցը թույլ չէր տալիս հայտնաբերել ջուրը և հասկանալ, որ հետազոտողների դիմաց կղզի է, ոչ թե թերակղզի։ Համարվում է, որ նման «շրջադարձի» պատճառը գլոբալ տաքացումն է։

Կղզին ունի W տառի տեսք։ Երկարությունը՝ մոտ 5.5 կմ, «ատամների» երկարությունը՝ 2-3 կմ։

Արձագանք
--------

Շմիթի՝ նոր կղզու մասին հաղորդագրության հանրային դառնալուց հետո նրա հետ բանավեճի մեջ է մտել եղանակագետ և գլոբալ տաքացման տեսության թերահավատ Պատրիկ Մայքլսը, որը հայտարարել է, որ այս կղզին կարելի էր տեսնել դեռևս 1950-ական թվականներին, և գլոբալ տաքացումը այստեղ կապ չունի։ Մայքլսը ներկայացրել է Էրնստ Հոֆերի Arctic Riviera (1957) գրքից քարտեզ, որտեզ երևում է Տաքացման կղզին, սակայն Շմիթը հակաճառել է, որ քարտեզը կազմվել է ոչ ճիշտ՝ մատնանշելով այս քարտեզի այլ անճշտություններ, որոնք վերաբերում էին տարածաշրջանի լավ ուսումնասիրված օբյեկտներին։

Կղզին արձանագրվել է Times-ի աշխարհի քարտեզի 13-րդ հրատարակության մեջ)։ Այս հրատարակությունը սկանդալային էր նաև նրանով, քանի որ դրանում Գրենլանդական սառցե վահանը պատկերված էր 12 տարվա ընթացքում 15%-ը կորցրած տեսքով։ Ի պատասխան սրան՝ Ձյան և սառույցի տվյալների ամերիկյան կենտրոնը քարտեզի հեղինակներին մատնանշել է, որ եթե Գրենլանդիան իրոք կորցներ նման քանակությամբ սառույց, ապա Համաշխարհային օվկիանոսի մակարդակը կբարձրանար ուղիղ 1 մ-ով, ինչը չի նկատվում։

Այս սխալը, հնարավոր է, կապված է նրա հետ, որ քարտեզը կազմողները որպես հիմք օգտագործել են Գրենլանդիայի միայն հաստ սառցե շերտ պարունակող տարածքների քարտեզը։

Կղզի-թերակղզու արբանյակային երեք լուսանկերներ։ Ձախից աջ՝ 1985 թվականի օգոստոս, 2002 թվականի սեպտեմբեր և 2005 թվականի սեպտեմբեր։ Լավ երևում է ժամանակի ընթացքում հալված սառույցը։

Տես նաև
-------

* Գրենլանդիայի կղզիների ցանկ

Ծանոթագրություններ
------------------

1. 1 2  *Эндрю Ревкин.* Arctic Explorer Rebuts ‘Warming Island’ Critique (անգլ.) на сайте *dotearth.blogs.nytimes.com*, 28 апреля 2008
2. ↑  *Итан Тодрас-Уайтхилл.* As Ice Recedes, Interest Surges (անգլ.) на сайте *nytimes.com*, 9 декабря 2007
3. ↑  *Дэвид Мидлтон.* Warming Island: Just another Warmist myth (անգլ.) на сайте *wattsupwiththat.com*, 16 сентября 2011
4. ↑  *Иэн Браун.* Uunartoq Qeqertaq (Island Week 6) (անգլ.) на сайте *googlesightseeing.com*, 22 ноября 2011
5. ↑  *Джон Коллинс Рудольф.* The Warming of Greenland (անգլ.) на сайте *nytimes.com*, 16 января 2007
6. ↑  "Warming Island" — Another Global Warming Myth Exposed Archived 2008-12-12 at the Wayback Machine. (անգլ.) на сайте *worldclimatereport.com*, 31 марта 2008
7. ↑  *Макс Эдди.* New Atlas Shows Greenland With Fewer Glaciers, More Green (անգլ.) на сайте *themarysue.com*, 16 сентября 2011
8. ↑  *Сара Рирдон.* Atlas Shrugged? «Outraged» Glaciologists Say Mappers Misrepresented Greenland Ice Melt (անգլ.) на сайте *news.sciencemag.org*, 19 сентября 2011

Արտաքին հղումներ
----------------

* Landsat Gallery Archived 2016-11-19 at the Wayback Machine. (անգլ.) на сайте *landsat.usgs.gov* (необходимо нажать на чёрный квадратик на востоке Гренландии)
* A Voyage of Discovery to Warming Island, Greenland Archived 2016-03-04 at the Wayback Machine. (անգլ.) на сайте *betchartexpeditions.com*

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ուունարտոք-Քեքերտոք** կատեգորիայում։ |